CELEX: 32018R0259
Language: sk
Date: 2018-02-21 00:00:00
Title: Vykonávacie nariadenie Komisie (EÚ) 2018/259 z 21. februára 2018, ktorým sa mení vykonávacie nariadenie (EÚ) č. 427/2014 na účely jeho prispôsobenia zmene regulačného skúšobného postupu a zjednodušenia administratívnych postupov predkladania žiadostí a certifikácie (Text s významom pre EHP )

22.2.2018   
               
               
                  SK
               
               
                  Úradný vestník Európskej únie
               
               
                  L 49/9
               
            VYKONÁVACIE NARIADENIE KOMISIE (EÚ) 2018/259
      z 21. februára 2018,
      ktorým sa mení vykonávacie nariadenie (EÚ) č. 427/2014 na účely jeho prispôsobenia zmene regulačného skúšobného postupu a zjednodušenia administratívnych postupov predkladania žiadostí a certifikácie
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel (1), a najmä na jeho článok 12 ods. 2,
      keďže:
      
                  (1)
               
               
                  Komisia 1. júna 2017 schválila celosvetový harmonizovaný skúšobný postup pre ľahké vozidlá (ďalej len „WLTP“) stanovený v nariadení Komisie (EÚ) 2017/1151 (2). WLTP nahrádza nový európsky jazdný cyklus (ďalej len „NEDC“) stanovený v prílohe XII k nariadeniu Komisie (ES) č. 692/2008 (3). Od roku 2021 sa má overovať dodržiavanie cieľových hodnôt emisií CO2 stanovených v nariadení (EÚ) č. 510/2011 na základe emisií CO2 určených v súlade s WLTP. Od uvedeného dátumu by mali byť určené na základe WLTP aj úspory emisií CO2 v dôsledku ekologickej inovácie.
               
            
                  (2)
               
               
                  S cieľom zohľadniť zmeny v regulačnom skúšobnom postupe a rešpektovať postup korelácie hodnôt CO2 podľa WLTP a príslušných hodnôt CO2 podľa NEDC stanovený vo vykonávacom nariadení Komisie (EÚ) 2017/1153 (4) je potrebné zmeniť vykonávacie nariadenie Komisie (EÚ) č. 427/2014 (5).
               
            
                  (3)
               
               
                  S cieľom zabezpečiť bezproblémový prechod z NEDC na WLTP by malo byť možné predložiť žiadosť o schválenie inovačnej technológie ako ekologickej inovácie na základe NEDC do 31. decembra 2019 a na základe WLTP od nadobudnutia účinnosti tohto nariadenia.
               
            
                  (4)
               
               
                  Hoci Komisia schválila viac ako dvadsať ekologických inovácií, ich využívanie zo strany výrobcov týchto technológií vo vozovom parku Európskej únie bolo do roku 2017 pomerne obmedzené. Proces schvaľovania a certifikácie by sa mal zjednodušiť s cieľom podporiť rozsiahlejšie využívanie týchto technológií a dosiahnuť čo najvyšší potenciál znižovania emisií CO2 z ľahkých úžitkových vozidiel.
               
            
                  (5)
               
               
                  Zníženie prahovej hodnoty úspor na 0,5 g CO2/km pravdepodobne podporí rozsiahlejšie využívanie inovačných technológií, ktoré sú schopné znížiť emisie CO2. Ak sa má však zabezpečiť skutočné dosiahnutie týchto úspor emisií CO2, je nevyhnutné, aby sa tieto úspory určili veľmi presne. Preto je potrebné posúdiť a kvantifikovať neistotu spojenú s metódami použitými na preukázanie úspor a zobrať ju do úvahy pri certifikácii úspor emisií CO2 schvaľovacím orgánom. Je vhodné zosúladiť zmenu prahovej hodnoty úspor so zavedením WLTP a v dôsledku toho by sa v súvislosti so žiadosťami podanými na základe WLTP malo uplatňovať nové rozpätie.
               
            
                  (6)
               
               
                  Na preukázanie úspor emisií CO2 by mal byť možný test komponentov v prípadoch, keď úspory nezávisia od vozidla, a to s cieľom zvýšiť presnosť a zjednodušiť určenie úspor emisií CO2.
               
            
                  (7)
               
               
                  S cieľom zjednodušiť certifikáciu úspor emisií CO2 by mal mať žiadateľ v žiadosti o schválenie inovačnej technológie ako ekologickej inovácie možnosť navrhnúť okrem podrobnej testovacej metódy na určenie úspor aj zjednodušenú metódu hodnotenia alebo vopred určené úspory emisií CO2. V prípadoch, v ktorých sa využívajú takéto zjednodušené metódy alebo vopred určené úspory emisií CO2, by sa úspory certifikované schvaľovacími orgánmi mali určiť konzervatívnym spôsobom odrážajúcim najnižšiu preukázanú úroveň úspor.
               
            
                  (8)
               
               
                  Technológiu, ktorá už je určitý čas vo veľkej miere k dispozícii na trhu, nemožno uznať za inovačnú v zmysle článku 12 nariadenia (EÚ) č. 510/2011 a nemala by sa uznať ako ekologická inovácia. S cieľom vytvoriť správne stimuly je preto vhodné nahradiť referenčný rok 2009 dynamickým referenčným rokom, ktorý bude slúžiť ako základ na určovanie inovačnej kapacity technológie. Nový dynamický referenčný rok by sa mal uplatňovať v prípade žiadostí predložených od 1. januára 2020.
               
            
                  (9)
               
               
                  Ak Komisia zistí na základe skúseností získaných pri posudzovaní viacerých inovačných technológií s rovnakými charakteristikami, že bolo uspokojivo a presvedčivo preukázané, že tieto technológie spĺňajú kritériá oprávnenosti uvedené v článku 12 nariadenia (EÚ) č. 510/2011, alebo v prípade, že inovačná technológia nezávisí od špecifických parametrov vozidla výrobcu, malo by byť možné schváliť inovačnú technológiu ako ekologickú inováciu rozhodnutím, ktoré poskytuje všetkým výrobcom možnosť certifikovať úspory emisií CO2 na základe uvedeného rozhodnutia za predpokladu, že podmienky tohto rozhodnutia sú splnené.
               
            
                  (10)
               
               
                  Niektoré inovačné technológie si vyžadujú spoľahlivé štatistické dôkazy na podporu predpokladov uvedených v žiadosti o schválenie inovačnej technológie ako ekologickej inovácie a parametrov navrhnutých v testovacej metóde. V záujme získania čo najširších možných súborov údajov by malo byť možné pre skupinu výrobcov alebo dodávateľov, aby žiadosť predložili spoločne. V takomto prípade by skupina mala mať možnosť predložiť žiadosť vrátane niekoľkých osvedčení o overení, ak je to potrebné na zachovanie dôvernosti alebo z dôvodov hospodárskej súťaže.
               
            
                  (11)
               
               
                  V záujme zabezpečenia, že certifikované úspory emisií CO2, ktoré výrobcovia používajú na účely dosiahnutia cieľových hodnôt, sú správne, by Komisia mala byť schopná rýchlo reagovať a informovať výrobcov, keď zistí odchýlky alebo nezrovnalosti v testovacej metóde alebo inovačnej technológii, ktoré by mohli ovplyvniť úroveň certifikovaných úspor, alebo je informovaná o takýchto odchýlkach alebo nezrovnalostiach.
               
            
                  (12)
               
               
                  Zo skúsenosti vyplýva, že môže byť potrebné upraviť testovacie metódy stanovené v rozhodnutiach o schválení ekologickej inovácie okrem iného s cieľom zohľadniť technický pokrok alebo rozšíriť rozsah pôsobnosti rozhodnutia o schválení na širšie spektrum vozidiel. Možnosť iniciovať zmenu týchto rozhodnutí by preto mal mať pôvodný žiadateľ, ako aj Komisia.
               
            
                  (13)
               
               
                  Vykonávacie nariadenie (EÚ) č. 427/2014 by sa preto malo zodpovedajúcim spôsobom zmeniť.
               
            
                  (14)
               
               
                  Opatrenia stanovené v tomto nariadení sú v súlade so stanoviskom Výboru pre zmenu klímy,
               
            PRIJALA TOTO NARIADENIE:
      Článok 1
      Vykonávacie nariadenie (EÚ) č. 427/2014 sa mení takto:
      
                  1.
               
               
                  Článok 2 sa mení takto:
                  
                              a)
                           
                           
                              v odseku 2 sa prvá veta nahrádza takto:
                              „Žiadosť o schválenie inovačnej technológie ako ekologickej inovácie týkajúca sa určitej technológie sa môže podať podľa tohto nariadenia za predpokladu, že sú splnené tieto podmienky:“;
                           
                        
                              b)
                           
                           
                              v odseku 2 sa písmeno a) nahrádza takto:
                              
                                          „a)
                                       
                                       
                                          boli ňou vybavené najviac 3 % všetkých nových ľahkých úžitkových vozidiel zaevidovaných v roku 2009, pokiaľ ide o žiadosti predložené do 31. decembra 2019, alebo najviac 3 % všetkých nových ľahkých úžitkových vozidiel zaevidovaných v roku n-4, pričom n je rok predloženia žiadosti, pokiaľ ide o žiadosti predložené od 1. januára 2020;“;
                                       
                                    
                        
                              c)
                           
                           
                              dopĺňa sa tento odsek 4:
                              „4.   Žiadosť o schválenie inovačnej technológie ako ekologickej inovácie sa môže predložiť na základe štandardného testovacieho postupu v súlade s:
                              
                                          a)
                                       
                                       
                                          novým európskym jazdným cyklom uvedeným v prílohe XII k nariadeniu (ES) č. 692/2008 do 31. decembra 2019;
                                       
                                    
                                          b)
                                       
                                       
                                          celosvetovým harmonizovaným skúšobným postupom pre ľahké vozidlá uvedeným v nariadení Komisie (EÚ) 2017/1151 (*1) od 14. marca 2018.
                                       
                                    
                                 (*1)  Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie Komisie (ES) č. 692/2008 (Ú. v. EÚ L 175, 7.7.2017, s. 1).“."
						
                           
                        
            
                  2.
               
               
                  Článok 3 sa mení takto:
                  
                              a)
                           
                           
                              bod 3 sa nahrádza takto:
                              
                                          „3.
                                       
                                       
                                          ‚žiadateľ‘ je výrobca alebo dodávateľ, alebo skupina výrobcov alebo dodávateľov, ktorí podávajú žiadosť o schválenie inovačnej technológie ako ekologickej inovácie;“
                                       
                                    
                        
                              b)
                           
                           
                              bod 6 sa nahrádza takto:
                              
                                          „6.
                                       
                                       
                                          ‚žiadateľ o zmenu‘ je výrobca alebo dodávateľ, alebo skupina výrobcov alebo dodávateľov, ktorí žiadajú o zmenu rozhodnutia o schválení inovačnej technológie ako ekologickej inovácie.“
                                       
                                    
                        
            
                  3.
               
               
                  Článok 4 sa mení takto:
                  
                              a)
                           
                           
                              názov sa nahrádza takto:
                              „Článok 4
                              Žiadosť o schválenie inovačnej technológie ako ekologickej inovácie“;
                           
                        
                              b)
                           
                           
                              odsek 2 sa mení takto:
                              
                                          i)
                                       
                                       
                                          úvodná veta sa nahrádza takto:
                                          „Žiadosť o schválenie inovačnej technológie ako ekologickej inovácie obsahuje:“;
                                       
                                    
                                          ii)
                                       
                                       
                                          písmeno e) sa nahrádza takto:
                                          
                                                      „e)
                                                   
                                                   
                                                      metódu, ktorá sa má použiť na preukázanie zníženia emisií CO2 inovačnou technológiou, vrátane odkazu na uplatniteľný štandardný testovací postup v súlade s článkom 2 ods. 4, alebo ak Komisia takú metódu už schválila, odkaz na schválenú metódu;“;
                                                   
                                                
                                    
                                          iii)
                                       
                                       
                                          vkladá sa toto písmeno ea):
                                          
                                                      „ea)
                                                   
                                                   
                                                      prípadne okrem metódy uvedenej v písmene e) zjednodušenú metódu hodnotenia úspor emisií CO2, ktoré sa majú certifikovať, alebo vopred určené hodnoty úspor emisií CO2, ktoré sa majú použiť na účely certifikácie všetkých vozidiel vybavených inovačnou technológiou;“;
                                                   
                                                
                                    
                                          iv)
                                       
                                       
                                          v písmene f) sa body i) a ii) nahrádzajú takto:
                                          
                                                      „i)
                                                   
                                                   
                                                      znížením emisií, ktoré sa realizuje inovačnou technológiou, ako sa určuje v súlade s písmenom e) a, ak je to relevantné, s písmenom ea), sa dosiahne príslušná prahová hodnota uvedená v článku 9 ods. 1, pričom sa zohľadní každé zhoršenie technológie, ku ktorému dôjde postupom času;
                                                   
                                                
                                                      ii)
                                                   
                                                   
                                                      na úspory emisií CO2 dosiahnuté inovačnou technológiou sa nevzťahuje alebo sa vzťahuje len čiastočne štandardný testovací postup na meranie emisií CO2, ako sa uvádza v článku 12 ods. 2 písm. c) nariadenia (EÚ) č. 510/2011 a ako sa uvádza v článku 2 ods. 4 tohto nariadenia;“;
                                                   
                                                
                                    
                                          v)
                                       
                                       
                                          v písmene f) sa dopĺňa tento bod iv):
                                          
                                                      „iv)
                                                   
                                                   
                                                      v prípade písm. ea) tohto článku hodnota zníženia emisií CO2, ktorú možno pripísať vozidlu v okamihu certifikácie, v rámci ktorej sa používa zjednodušená metóda hodnotenia alebo vopred určené hodnoty úspor emisií CO2, ako sa uvádza v písmene ea), je nižšia alebo rovnaká ako zníženie emisií dosiahnuté prostredníctvom inovačnej technológie stanovené na základe použitia testovacej metódy uvedenej v písmene e) vrátane všetkých prípadných interakcií s inými schválenými ekologickými inováciami.“.
                                                   
                                                
                                    
                        
            
                  4.
               
               
                  Článok 5 sa mení takto:
                  
                              a)
                           
                           
                              názov sa nahrádza takto:
                              „Článok 5
                              Štandard a ekologická inovácia“;
                           
                        
                              b)
                           
                           
                              v odseku 1 sa písmená a) a b) nahrádzajú takto:
                              
                                          „a)
                                       
                                       
                                          vozidlo s ekologickou inováciou, ktoré má byť vybavené inovačnou technológiou, alebo prípadne inovačnou technológiou ako samostatným komponentom;
                                       
                                    
                                          b)
                                       
                                       
                                          štandardné vozidlo, ktoré nemá byť vybavené inovačnou technológiou, ale ktoré sa vo všetkých ostatných aspektoch zhoduje s vozidlom s ekologickou inováciou, alebo prípadne štandardnou technológiou ako samostatným komponentom.“;
                                       
                                    
                        
                              c)
                           
                           
                              odsek 3 sa nahrádza takto:
                              „3.   Ak žiadateľ usudzuje, že informácie uvedené v článkoch 8 a 9 možno preukázať inými prostriedkami než sú tie, ktoré sú uvedené v odseku 1 tohto článku, žiadosť o schválenie inovačnej technológie ako ekologickej inovácie musí obsahovať potrebné podrobné informácie, ktoré odôvodňujú tento záver, a metódu poskytujúcu rovnocenné výsledky.“;
                           
                        
                              d)
                           
                           
                              dopĺňa sa tento odsek 4:
                              „4.   Ak sa predkladá žiadosť o schválenie inovačnej technológie ako ekologickej inovácie na základe WLTP, ako sa uvádza v článku 2 ods. 4 písm. b), štandardné vozidlo je vozidlo v rámci interpolačného radu alebo radu matíc cestného zaťaženia, ktoré predstavuje najhorší prípad na účely preukázania úspor v dôsledku ekologickej inovácie.
                              V prípade uvedenom v druhom pododseku bodu 1.2.3.1 čiastkovej prílohy 6 alebo bodu 3.2.3.1 čiastkovej prílohy 7 k prílohe XXI k nariadeniu (EÚ) 2017/1151 je štandardné vozidlo skúšobné vozidlo H.
                              Výber štandardného vozidla musí mať oporu v presvedčivých a nezávislých štatistických dôkazoch, na základe ktorých sa môžu prijať overiteľné predpoklady o primeranosti a reprezentatívnosti štandardného vozidla.“.
                           
                        
            
                  5.
               
               
                  Článok 7 sa mení takto:
                  
                              a)
                           
                           
                              dopĺňa sa tento odsek 1a:
                              „1a.   Ak je žiadateľ skupina výrobcov alebo dodávateľov, platia tieto podmienky:
                              
                                          a)
                                       
                                       
                                          nezávislý a certifikovaný orgán vykonáva overovania uvedené v ods. 2 písmenách a) až e) vo vzťahu ku každému členovi skupiny žiadateľov, ak je to relevantné, v závislosti od obsahu žiadosti o schválenie inovačnej technológie ako ekologickej inovácie;
                                       
                                    
                                          b)
                                       
                                       
                                          v prípade potreby zachovania dôvernosti alebo z dôvodov hospodárskej súťaže môžu členovia skupiny žiadateľov poskytnúť niekoľko osvedčení o overení na účely rôznych súborov údajov na podporu tej istej žiadosti.“;
                                       
                                    
                        
                              b)
                           
                           
                              odsek 2 sa mení takto:
                              
                                          i)
                                       
                                       
                                          za prvý pododsek sa vkladá toto písmeno ca):
                                          
                                                      „ca)
                                                   
                                                   
                                                      v prípade článku 4 ods. 2 písm. ea) overí, či táto zjednodušená metóda hodnotenia alebo vopred určené hodnoty úspor emisií CO2 uvedené v danom písmene sú vhodné na certifikáciu úspor emisií CO2 v prípade príslušných vozidiel uvedených v článku 4 ods. 2 písm. d), a či spĺňajú minimálne požiadavky stanovené v článku 4 ods. 2 písm. f) bode iv);“;
                                                   
                                                
                                    
                                          ii)
                                       
                                       
                                          posledný pododsek sa nahrádza takto:
                                          „Na účely písmen c) a ca) poskytne nezávislý a certifikovaný orgán testovacie protokoly, ktoré sa použili na overenie.“;
                                       
                                    
                        
                              c)
                           
                           
                              v odseku 3 sa prvý pododsek nahrádza takto:
                              „3.   Nezávislý a certifikovaný orgán na účely certifikácie úspor emisií CO2 v súlade s článkom 11 vypracuje na žiadosť výrobcu správu o interakcii medzi viacerými ekologickými inováciami namontovanými do jedného typu, variantu, jednej verzie a prípadne jedného interpolačného radu vozidla.“;
                           
                        
                              d)
                           
                           
                              odsek 4 sa vypúšťa.
                           
                        
            
                  6.
               
               
                  Článok 8 sa mení takto:
                  
                              a)
                           
                           
                              v odseku 1 sa písmená a) a b) nahrádzajú takto:
                              
                                          „a)
                                       
                                       
                                          emisie CO2 zo štandardného vozidla a z vozidla s ekologickou inováciou, ktoré je vybavené fungujúcou inovačnou technológiou, vyplývajúce z použitia metódy uvedenej v článku 4 ods. 2 písm. e) a prípadne z použitia zjednodušenej metódy hodnotenia uvedenej v písmene ea) uvedeného článku;
                                       
                                    
                                          b)
                                       
                                       
                                          emisie CO2 zo štandardného vozidla a z vozidla s ekologickou inováciou, ktoré je vybavené fungujúcou inovačnou technológiou, vyplývajúce z použitia štandardného testovacieho postupu, ako sa uvádza v článku 2 ods. 4 písm. a) alebo b).“;
                                       
                                    
                        
                              b)
                           
                           
                              v odseku 2 sa dopĺňa tento pododsek:
                              „V prípade žiadostí o schválenie inovačnej technológie ako ekologickej inovácie na základe článku 2 ods. 4 písm. b) sa neistota posudzuje a kvantifikuje na účely určenia úspor. Kvantifikovaná neistota sa odpočíta od celkových úspor.“;
                           
                        
                              c)
                           
                           
                              dopĺňa sa tento odsek 3:
                              „3.   V prípade vopred určených hodnôt úspor emisií CO2 navrhnutých v súlade s článkom 4 ods. 2 písm. ea) musia byť tieto hodnoty stanovené na úrovni, ktorá je nižšia alebo rovnaká ako celkové úspory určené v súlade s odsekom 2.“.
                           
                        
            
                  7.
               
               
                  Článok 9 sa mení takto:
                  
                              a)
                           
                           
                              odsek 1 sa nahrádza takto:
                              „1.   Minimálne zníženie, ktoré sa má dosiahnuť v súlade s článkom 8 ods. 2 prostredníctvom inovačnej technológie, je:
                              
                                          a)
                                       
                                       
                                          1 g CO2/km v prípade žiadosti podľa článku 2 ods. 4 písm. a);
                                       
                                    
                                          b)
                                       
                                       
                                          0,5 g CO2/km v prípade žiadosti podľa článku 2 ods. 4 písm. b)“;
                                       
                                    
                        
                              b)
                           
                           
                              v odseku 2 sa text „štandardného testovacieho cyklu“ nahrádza výrazom „štandardného testovacieho postupu“.
                           
                        
            
                  8.
               
               
                  Názov článku 10 sa nahrádza takto:
                  „Člálnok 10
                  Posúdenie žiadosti o schválenie inovačnej technológie ako ekologickej inovácie“.
               
            
                  9.
               
               
                  Článok 11 sa mení takto:
                  
                              a)
                           
                           
                              odsek 2 sa nahrádza takto:
                              „2.   Certifikované úspory emisií CO2 dosiahnuté ekologickou inováciou preukázané v súlade s príslušným rozhodnutím o schválení inovačnej technológie ako ekologickej inovácie sa uvedú osobitne v dokumentácii typového schválenia, ako aj v osvedčení o zhode v súlade so smernicou 2007/46/ES, a to na základe testov, ktoré uskutočnili technické služby v súlade s článkom 11 uvedenej smernice prostredníctvom schválenej testovacej metódy.
                              S výhradou požiadaviek stanovených v rozhodnutí o schválení sa kvantifikovaná neistota uvedená v článku 8 ods. 2 odpočíta od celkových úspor, ktoré sa majú certifikovať. Ak úspory emisií CO2 dosiahnuté ekologickou inováciou v špecifickom type, variante alebo špecifickej verzii a prípadne v špecifickom interpolačnom rade nedosahujú príslušnú prahovú hodnotu uvedenú v článku 9 ods. 1, úspory sa necertifikujú.
                              V prípade, že v rozhodnutí o schválení sú uvedené vopred určené úspory emisií CO2 určené v súlade s článkom 4 ods. 2 písm. ea), príslušná vopred určená hodnota úspor sa môže priamo uviesť do dokumentácie typového schválenia za predpokladu, že schvaľovací orgán je schopný potvrdiť, že vozidlo je vybavené technológiou v súlade so špecifikáciami rozhodnutia o schválení.“;
                           
                        
                              b)
                           
                           
                              v druhom pododseku odseku 4 sa hodnota „1 g CO2/km“ nahrádza hodnotou „0,5 g CO2/km“.
                           
                        
            
                  10.
               
               
                  Článok 12 sa mení takto:
                  
                              a)
                           
                           
                              v odseku 1 sa za druhý pododsek vkladá tento pododsek:
                              „Komisia môže takisto informovať výrobcu vždy, keď zistí odchýlky alebo nezrovnalosti v testovacej metóde alebo inovačnej technológii v porovnaní s informáciami, ktoré dostala ako súčasť žiadosti o schválenie uvedenej inovačnej technológie ako ekologickej inovácie, alebo je informovaná o takýchto odchýlkach alebo nezrovnalostiach.“;
                           
                        
                              b)
                           
                           
                              odsek 3 sa nahrádza takto:
                              „3.   Výrobca, ktorého certifikované úspory emisií CO2 sa už neberú do úvahy, môže požiadať o novú certifikáciu príslušných vozidiel v súlade s postupom stanoveným v článku 11, alebo v prípade potreby môže požiadať o zmenu rozhodnutia o schválení v súlade s článkom 12a, ktorá musí byť podložená dôkazmi, ktoré sa vyžadujú na potvrdenie vhodnosti testovacej metódy a úrovne úspor emisií CO2 dosiahnutej prostredníctvom inovačnej technológie.“.
                           
                        
            
                  11.
               
               
                  Vkladá sa tento článok 12a:
                  „Článok 12a
                  Zmena rozhodnutia o schválení inovačnej technológie ako ekologickej inovácie
                  1.   Výrobca alebo dodávateľ vrátane pôvodného žiadateľa môže predložiť Komisii žiadosť o zmenu existujúceho rozhodnutia o schválení. Žiadosť a všetka podporná dokumentácia sa takisto predkladajú elektronickou poštou alebo na elektronickom dátovom nosiči, alebo sa nahrajú na server spravovaný Komisiou. V písomnej žiadosti sa uvedie zoznam podpornej dokumentácie.
                  2.   Spolu so žiadosťou o zmenu je potrebné predložiť tieto informácie a dôkazy:
                  
                              a)
                           
                           
                              kontaktné údaje žiadateľa o zmenu;
                           
                        
                              b)
                           
                           
                              odkaz na rozhodnutie o schválení, ktoré sa má zmeniť;
                           
                        
                              c)
                           
                           
                              opis navrhovaných zmien vrátane zhrnutia tohto opisu;
                           
                        
                              d)
                           
                           
                              dôkazy preukazujúce nevyhnutnosť a primeranosť zmeny;
                           
                        
                              e)
                           
                           
                              dôkazy preukazujúce, že zníženie emisií dosiahnuté inovačnou technológiou, určené na základe použitia zmenenej testovacej metódy alebo prípadne novej alebo zmenenej zjednodušenej metódy hodnotenia alebo vopred určených úspor CO2, spĺňa príslušnú prahovú hodnotu uvedenú v článku 9 ods. 1, pričom sa zohľadní každé zhoršenie technológie v priebehu času;
                           
                        
                              f)
                           
                           
                              osobitnú správu o overení vypracovanú nezávislým a certifikovaným orgánom, ktorou sa overuje:
                              
                                          —
                                       
                                       
                                          či zmenená testovacia metóda spĺňa požiadavky stanovené v článku 6 ods. 1, prípadne požiadavky stanovené v článku 4 ods. 2 písm. f) bode iv);
                                       
                                    
                                          —
                                       
                                       
                                          či zníženie emisií dosiahnuté inovačnou technológiou, určené na základe použitia zmenenej testovacej metódy alebo, ak je to vhodné, novej alebo zmenenej zjednodušenej metódy hodnotenia alebo vopred určených úspor CO2, spĺňa príslušnú prahovú hodnotu uvedenú v článku 9 ods. 1, pričom sa zohľadní každé zhoršenie technológie v priebehu času.
                                       
                                    
                        3.   Po prijatí žiadosti o zmenu Komisia zverejní súhrnný opis navrhovaných zmien uvedených v odseku 2 písm. c).
                  4.   Komisia posúdi žiadosť o zmenu a ak sa nevznesú námietky týkajúce sa primeranosti navrhovaných zmien, do deviatich mesiacov od prijatia úplnej žiadosti zmení rozhodnutie o schválení.
                  V prípade potreby sa v zmenenom rozhodnutí o schválení špecifikuje jeho uplatniteľnosť a uvedú sa informácie potrebné na certifikáciu úspor emisií CO2 v súlade s článkom 11 tohto nariadenia s výhradou uplatnenia výnimiek z práva na prístup verejnosti k dokumentom podľa nariadenia (ES) č. 1049/2001.
                  5.   Komisia môže vyžadovať úpravy navrhovanej zmeny. Komisia v takom prípade konzultuje so žiadateľom o zmenu, ako aj ďalšími zainteresovanými stranami, vrátane pôvodného žiadateľa o schválenie inovačnej technológie ako ekologickej inovácie, o navrhovaných zmenách, a v náležitom prípade zohľadní prijaté pripomienky.
                  6.   Lehotu na posúdenie možno predĺžiť o päť mesiacov, ak Komisia usúdi, že z dôvodu zložitosti inovačnej technológie a sprievodnej zmenenej testovacej metódy alebo z dôvodu rozsahu a obsahu žiadosti o zmenu nemožno žiadosť riadne posúdiť v lehote deviatich mesiacov.
                  Ak lehotu na posúdenie treba predĺžiť, Komisia túto skutočnosť oznámi žiadateľovi o zmenu do 40 dní od prijatia žiadosti.
                  7.   Komisia môže kedykoľvek z vlastnej iniciatívy zmeniť rozhodnutie o schválení, najmä s cieľom zohľadniť technický pokrok. Komisia konzultuje s pôvodným žiadateľom o schválenie inovačnej technológie ako ekologickej inovácie a inými príslušnými zainteresovanými stranami o zmenách, ktoré zvažuje, a v náležitom prípade zohľadní prijaté pripomienky.“.
               
            Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 21. februára 2018
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 145, 31.5.2011, s. 1.
      
         (2)  Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie Komisie (ES) č. 692/2008 (Ú. v. EÚ L 175, 7.7.2017, s. 1).
      
         (3)  Nariadenie Komisie (ES) č. 692/2008 z 18. júla 2008, ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
      
         (4)  Vykonávacie nariadenie Komisie (EÚ) 2017/1153 z 2. júna 2017, ktorým sa stanovuje metodika určovania korelačných parametrov potrebných na zohľadnenie zmien v regulačnom skúšobnom postupe a mení nariadenie (EÚ) č. 1014/2010 (Ú. v. EÚ L 175, 7.7.2017, s. 679).
      
         (5)  Vykonávacie nariadenie Komisie (EÚ) č. 427/2014 z 25. apríla 2014, ktorým sa stanovuje proces schvaľovania a certifikácie inovačných technológií na znižovanie emisií CO2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011 (Ú. v. EÚ L 125, 26.4.2014, s. 57).